GiliGold/VAD_KnessetCorpus huggingface dataset:
אמנון כהן: הנושא על סדר היום הוא הצעת חוק לתיקון פקודת העיריות (עיריות איתנות), של חבר הכנסת זאב בילסקי, חבר הכנסת יריב לוין, חבר הכנסת זבולון אורלב, יעקב אדרי, אריה אלדד, גדעון עזרא.
אמנון כהן: הצעת החוק היא כמעט של כל סיעות הבית, חוץ מהיושב-ראש, אבל היושב-ראש מנהל את הדיון לכן הוא גם שותף לעשייה.
זאב בילסקי: בוודאי, ללא ספק.
אמנון כהן: פ/32766.
אמנון כהן: אני כמובן ציפיתי וחיכיתי שהממשלה תביא את חוק העיריות המורחב, תביא את זה למליאה עם דין רציפות, עם שינויים כאלה ואחרים.
אמנון כהן: ציפיתי, ציפיתי וציפיתי.
אמנון כהן: אני גם אמשיך לצפות.
אמנון כהן: אנחנו, חברי הכנסת החרוצים שנמצאים, אמרנו שצריך לפרק את הרפורמה הזאת של חוק העיריות, כל פעם לקחת את החלקים הכי טובים, להביא אותם לקריאה שנייה ושלישית ולקדם אותם.
אמנון כהן: אם הממשלה לא יודעת לעשות את העבודה אנחנו נעשה לבד, נכון?
אמנון כהן: אנחנו דנו בהצעת החוק הזאת.
אמנון כהן: אני דנתי בזה לפחות דיון.
אמנון כהן: פעמיים דנו בזה.
אמנון כהן: הגענו פחות או יותר להבנות ולהסכמות, למעט סעיף מסוים שלגביו לא הגענו להסכמות.
אמנון כהן: שלחנו את הצדדים, את המציעים לעבוד מול הממשלה, מול האוצר.
אמנון כהן: אני רוצה להגיד בסיפוק רב שהמציעים של החוק, חברי כנסת מוכשרים, ותיקים עם ניסיון רב בשלטון המקומי, מכירים את הצרכים ואת המצוקות שהם נמצאים בהם יום יום.
אמנון כהן: צריך לתת שירות לאזרח, לחוד החנית של מדינת ישראל, שזה השלטון המרכזי.
אמנון כהן: אני חושב שהחוק הזה נותן להם את הכלים.
אמנון כהן: איזה סעיף נשאר לנו לקרוא?
גלעד ארדן: סעיף 5.
גלעד ארדן: תיקון פקודת המועצות המקומיות 5.
גלעד ארדן: בפקודת המועצות המקומיות (1) בסעיף 34, אחרי "סימן ב'" יבוא "וסימן ד'"; (2) בסעיף 34א, אחרי "173ב" יבוא "188", ואחרי "192", יבוא "196".
אמנון כהן: מה זה כל הדברים האלה?
תומר רוזנר: מטרתו של החלק הזה להחיל את ההסדרים שחברי הכנסת מבקשים לקבוע בהצעת החוק הזאת לגבי עיריות איתנות גם על מועצות מקומיות שעונות על ההגדרה של עיריות איתנות.
אמנון כהן: מה אומר פה האוצר?
סימן טוב: כפי שהיושב-ראש הציג, התקיימו דיונים עם המציעים וגם דיון בראשות ראש הממשלה.
סימן טוב: הגיעו למספר סיכומים עיקריים.
סימן טוב: אחד זה שפרק הארנונה יורד, סעיף 4 יורד.
סימן טוב: הנושא השני זה ששאר חלקי החוק עוברים קריאה ראשונה, כשלאחר קריאה ראשונה.
סימן טוב: .
אמנון כהן: כפי שקראנו בוועדה פה?
אמנון כהן: אתה מציע להוריד את סעיף 4.
אמנון כהן: אתם מסכימים?
סימן טוב: לגבי שאר הסעיפים של החוק סוכם שהם יעברו קריאה ראשונה ולאחר קריאה ראשונה ייערך תיאום, כאשר הנקודות המרכזיות לתיאום זה הסיפור של יחידת הבקרה, ועדת מכרזים מקצועית וקריטריונים לגבי הכרזה של רשות כרשות איתנה.
סימן טוב: אלה הדברים העיקריים.
סימן טוב: אם משרד הפנים ירצה להוסיף משהו, אז..
אמנון כהן: תוך כמה זמן אתם מתכוונים, לאחר שזה יעבור כאן אישור, לקיים דיונים נוספים על מנת לסיים את החוק לקריאה שנייה ושלישית עוד במושב הזה?
זאב בילסקי: היושב-ראש, רק בוא לא נכניס ועדת מכרזים לכל דבר.
זאב בילסקי: כל מה שדיברנו זה על הבקרה.
זאב בילסקי: זה מה שיהיה לקריאה השנייה והשלישית.
זאב בילסקי: אנחנו נדון בזה אז.
אמנון כהן: זה במושב הזה.
אמנון כהן: מה תדון אז?
זאב בילסקי: אף אחד לא יודע את התכניות של ראש הממשלה, לכן חשוב לנו להעביר את זה כמה שיותר מהר כדי.
אמנון כהן: אתה מרמז למשהו?
זאב בילסקי: לא, ממש לא.
זאב בילסקי: יריב אמר לי..
אמנון כהן: לא, כי זה משליך על חוקים אחרים שלנו.
אמנון כהן: אנחנו צריכים לדעת אם לקדם ולגמור את הכל עכשיו.
יריב לוין: צא מנקודת הנחה שתמיד מה שאפשר לגמור צריך לגמור.
אמנון כהן: אני מבקש שתתמוך ברפורמה של תכנון ובנייה כי אני רוצה לסיים, אני לא רוצה להשאיר למושב הבא.
אמנון כהן: זאת התמורה.
זאב בילסקי: כל כך קשה לי להשיב את פניך ריקם.
זאב בילסקי: אני לא יודע איך אני אעשה את זה.
זאב בילסקי: יש לי בעיה.
תומר רוזנר: אני רק רוצה להעיר שמבחינת מערכת הייעוץ המשפטי ומבחינת נסחית החוק יש ספק אם כל ההצעות שמאושרות בשבוע האחרון יגיעו בכלל לקריאה ראשונה לפני תום המושב, כי צוות ניסוח החוק עוסק אך ורק ברפורמה בתכנון ובנייה.
אמנון כהן: גם פה אני אשם.
תומר רוזנר: לכן יש ספק גדול אם כל ההצעות לא רק בוועדה הזאת אלא בכל ועדות הכנסת יגיעו.
אמנון כהן: אין שום ספקות בכנסת ישראל.
אמנון כהן: אנחנו נשחרר את הנסחית שתחוקק ותביא לידיעת המליאה ולהצבעה לקריאה הראשונה את חוק עיריות איתנות.
אמנון כהן: אנחנו מסכמים עם ראש הממשלה, עם משרד ראש הממשלה ועם כולם שאנחנו את הרפורמה נסיים בוועדה בהצבעות.
אמנון כהן: למליאה זה יגיע במושב הבא.
קריאה: ובא לציון גואל.
אמנון כהן: ובא לציון גואל וגם כן יהיה רצון ונאמר אמן.
אמנון כהן: משרד המשפטים, מישהו עוד רוצה?
אמנון כהן: משרד הפנים, מה אתה אומר?
אמנון כהן: איפה חוק העיריות?
קריאה: הוגשה הצעת חוק פרטית.
אמנון כהן: אם הממשלה לא עובדת אז הח"כים יעבדו.
רן איזנברג: אני מבקש להוסיף על מה שנציג האוצר אמר לגבי הסיכום.
רן איזנברג: התחיל להיות תיאום בין המשרדים למציעים, לפורום ה-15 וכו'.
רן איזנברג: יש עוד 2,3 נושאים, מעבר למה שהקריא נציג האוצר, שצריך עוד לסגור.
רן איזנברג: אני מבקש שגם הם יהיו בתוך התיאום.
רן איזנברג: אלה לא דברים שאמורים לעכב או קשורים אחד בשני.
רן איזנברג: זה לגבי ההסכמות.
רן איזנברג: אין לי תשובה.
אמנון כהן: הוועדה תמשיך לקדם הצעות חוק.
אמנון כהן: אנחנו נקדם במרץ רב כל חוק שנלקח מחוק העיריות ויובא לוועדה.
רן איזנברג: עוד דבר קטן.
רן איזנברג: לגבי הסעיף הראשון והשני של הצעת החוק.
רן איזנברג: שני תיקונים קטנים שרציתי להגיד.
רן איזנברג: דיברתי עם היועץ המשפטי של הוועדה עוד קודם.
רן איזנברג: יש השמטה לא הגיונית בכך שעסקאות מכירה ומשכון פטורות מהבאה לאישור השר, כאשר השכרה מעל ל-5 שנים, מה שהיום צריך לבוא לאישור השר, לא פטורה מאישור השר.
זאב בילסקי: את זה נעשה בשנייה ושלישית.
רן איזנברג: בסדר.
רן איזנברג: זה עוד נושא ש..
קריאה: זה לטובתך.
זאב בילסקי: אם זה לטובתי אז נכניס עכשיו.
רן איזנברג: זה לטובת החוק.
סימן טוב: זה חלק מהתיאומים.
רן איזנברג: אם זה חלק מהתיאומים.
רן איזנברג: .
סימן טוב: בחלק מהתיאומים לשנייה שלישית תהיה התייחסות.
זאב בילסקי: תשאיר לאוצר שיהיה לו קצת כמה.
זאב בילסקי: הם תמיד מחפשים כמה עיזים.
רן איזנברג: אנחנו מבקשים שהפטור הזה יחול – אני מניח שזה מוסכם וזה גם הגיוני- על עסקאות מקרקעין להגדרת הסעיף או למתן זיכיונות או מונופולין פטורים מאישור השר שנעשו לאחר תחילת תוקפה של ההכרזה לעירייה כעירייה איתנה, כי אז אנחנו יודעים שהעירייה איתנה והעסקאות שלה מעתה ואילך פטורות שלא רטרואקטיבי.
אמנון כהן: ההערות נרשמו.
אמנון כהן: לישיבה השלישית נצטרך אותן.
רן איזנברג: הדבר השלישי שחשוב לנו להבהיר..
אמנון כהן: אפשר להכניס את זה עכשיו?
רן איזנברג: כן.
זאב בילסקי: את מה שביקש איתן עם הפסיק אפשר להכניס עכשיו?
רן איזנברג: תיכף תציג אותה.
רן איזנברג: לגבי מה שעכשיו אמרתי.
רן איזנברג: אמרתי שהפטור לגבי.
זאב בילסקי: יסכים לאחר ההכרזה.
אמנון כהן: אנחנו נכניס את זה עכשיו לחוק.
רן איזנברג: בפקודת העיריות, בסעיף 118, אחרי סעיף קטן (ד) יבוא "(ה) על אף האמור בסעיף זה, מכירת מקרקעין, החלפתם או משכונם – אני מציע להוסיף – השכרתם או הרשאת שימוש שאין בה משם שכירות על ידי עירייה איתנה – פה אני מציע להוסיף – ושנעשו לאחר תחילת תוקפה של ההכרזה על פי סעיף 232א(ג), אינם טעונים אישורו של השר.
רן איזנברג: הערה שלישית – אמרנו אותה גם בדיונים הקודמים – היא שאנחנו מבקשים שבכל מקום שכתוב שהעסקאות האלו יובאו לידיעת השר העניין יושמט.
רן איזנברג: אין מקום להביא לידיעת השר תוך 30 יום עסקה שנעשתה ואין לו סמכות לגביה, כי אז הסמכות גוררת אחריות.
אמנון כהן: את זה נשאיר לאחר כך.
אמנון כהן: הראשון זה בסדר?
איתן אטיה: צריך לבדוק את זה.
איתן אטיה: .
אמנון כהן: עכשיו צריכים לקבל החלטה.
אמנון כהן: אין בעיה אם אתם רוצים בשנייה ושלישית.
איתן אטיה: אני לא דיברתי.
איתן אטיה: אני צריך לדבר עם האנשים המקצועיים בתחום.
איתן אטיה: השאלה אם פותחים עכשיו..
אמנון כהן: לא פתחו את כל הסעיפים, פתחו משהו קטן, נקודתי לטובת העניין.
אמנון כהן: אם לא, אז לא קרה כלום.
אמנון כהן: בילסקי, אתה קובע אם כן או לא.
זאב בילסקי: את הפסיק הזה אנחנו יכולים להכניס?
זאב בילסקי: זה פליטת קולמוס שתיכף איתן יסביר את זה.
איתן אטיה: אתה רוצה להגיד את זה עכשיו ואם אנחנו נסכים אתה תסכים למה שאמרנו?
איתן אטיה: אז בסדר, תגיד את מה שאתה חושב להכניס.
אמנון כהן: על איזה פסיק?
זאב בילסקי: איגוד הגזברים פנה אלינו ותבע שנפלה פה פליטת קולמוס בכך שהפסיק לא נמצא כך שמשהו ממה שכתוב לא בדיוק כמו שזה.
זאב בילסקי: תפשת מרובה לא תפשת.
זאב בילסקי: אני חושב שנעשה את כל מה שדיברנו עכשיו, הרי ממילא לא הכרזנו על אף אחד עד שלא תהיה שנייה ושלישית.
זאב בילסקי: את כל ההערות האלו נדחה לשנייה ושלישית.
אמנון כהן: נשאיר את זה ככה בלי תיקונים.
זאב בילסקי: יש רצון טוב.
זאב בילסקי: נעשה את זה.
אמנון כהן: מי בעד הצעת חוק פקודת העיריות (עיריות איתנות), למעט סעיף 4 - נושא הארנונה - שסוכם שמורידים אותו?
אמנון כהן: אמן.
אמנון כהן: ה צ ב ע ה בעד – פה אחד אושרה לקריאה ראשונה במליאת הכנסת הצעת חוק לתיקון פקודת העיריות.
אליהו דלאל: אדוני יו"ר הוועדה, חבר הכנסת אמנון כהן, אני רוצה לברך את חברי הכנסת יוזמי החוק, חבר הכנסת יריב לוין וחבר הכנסת זאב בילסקי.
אליהו דלאל: הם עשו פה עבודה טובה.
אמנון כהן: תברך גם את ראש ממשלת ישראל.
אליהו דלאל: אני אמרתי את יוזמי החוק.
אליהו דלאל: אני מברך את השרים ואת ראש הממשלה שלקחו את הנושא לידיים וקידמו את החוק.
אמנון כהן: איפה שר הפנים?
אליהו דלאל: גם את שר הפנים, מר אלי ישי, וגם את שר האוצר.
אליהו דלאל: אמרתי את כל השרים.
אליהו דלאל: אני חושב שהחוק הזה הוא חוק שמעלה ברמה גבוהה ביותר את הרשויות לכיוון של התייעלות, לכיוון של אחריות וסמכות.
אליהו דלאל: זה נותן תמריץ לאותן רשויות להיכנס להיות יעילות יותר ורשויות איתנות יותר .
אליהו דלאל: יש פה אינסנטיב גדול מאוד.
אליהו דלאל: אני בטוח שזה יביא ראייה אחרת לניהול טוב יותר ומקצועי יותר של הרשויות.
יצחק שייע ישועה: בהחלטות כתוב פה שצריך ליידע את השר.
יצחק שייע ישועה: עד אז לא מבצעים שום דבר?
יצחק שייע ישועה: אני לא מבין את העניין הזה.
אמנון כהן: אתה מבצע.
אמנון כהן: אתה רק מיידע שעשית בדיעבד.
יצחק שייע ישועה: אני הייתי ראש מועצה 20 שנה.
יצחק שייע ישועה: אם כתוב שהסמכות ניתנת לאותה רשות איתנה לבצע, אז ליידע זה עניין פורמאלי או שצריך להתעכב עד שהוא מאשר?
אמנון כהן: נדון על זה בשנייה ושלישית.
יצחק שייע ישועה: זה עניין מאוד מהותי.
אמנון כהן: זה עוד לא נכנס לספר החוקים.
יהודה בן חמו: אני חושב שזה יום מאוד משמח לשלטון המקומי.
יהודה בן חמו: אני חושב שראשי הרשויות.
יהודה בן חמו: .
אמנון כהן: למה לא באו מספיק?
אמנון כהן: פעם שעברה הייתה פה סוללה.
יהודה בן חמו: הייתי פה.
אמנון כהן: אתה היית, אבל.
יהודה בן חמו: זה המקום גם לציין שפורום ה-15 ריכז באופן שיטתי את העבודה מול חברי הכנסת.
יהודה בן חמו: צריך להודות לאיתן אטיה שריכז את העבודה בשם ראשי הרשויות של פורום ה-15, כמובן לחברי הכנסת הנמרצים, זאביק ויריב שבהחלט היו בקשר יום יומי.
יהודה בן חמו: העבודה נעשתה בתיאום עם ראשי הרשויות.
יהודה בן חמו: כפי שנאמר פה, אני חושב שיותר מאשר זה ייתן לאיתנות, זה ייתן לרשויות הפחות חזקות שעיניהן יהיו נשואות כלפי מעלה ויוכלו בהחלט לסגל אורחות ניהול תקינים יותר.
יהודה בן חמו: שבוע שעבר היינו במשרד ראש הממשלה, בפורום ה-15.
יהודה בן חמו: לא מעט ראשי רשויות היו יחד עם זאביק בילסקי.
יהודה בן חמו: אני חושב שבהחלט צריך להגיד לו מילה טובה על כך שמהישיבה הזאת הנושא נדחף.
יהודה בן חמו: היו גם שר האוצר, שר הפנים ושר התחבורה.
יהודה בן חמו: זה בהחלט יום שמח מאוד לשלטון המקומי.
יהודה בן חמו: אין לי ספק, אדוני היושב-ראש, שחוק העיריות צריך לקבל תאוצה.
יהודה בן חמו: זה השלב הראשון המשמעותי בקפיצה של הרשויות.
יהודה בן חמו: אני חושב שבוועדה הזאת הוכחתם וגם עודכנו באופן ישיר, לפחות באמצעות חבר הכנסת יריב לוין וזאב בילסקי, שיש לכם גם קשר עם הרשויות.
יהודה בן חמו: אנחנו לא נגדכם, אנחנו איתכם.
איתן אטיה: בשם רון חולדאי, יושב-ראש הפורום, אני רוצה להודות.
אמנון כהן: תגיד לו שמידי פעם אפשר לבוא לכנסת.
אמנון כהן: אמנם הוא מלך העולם שם, אבל.
זאב בילסקי: הוא יכול לבוא גם בתחבורה ציבורית.
יריב לוין: בקריאה השנייה והשלישית.
איתן אטיה: הוא ביקש להודות ליושב-ראש, לוועדה וכמובן לחברי הכנסת שדחפו את זה ועבדו ללא לאות.
איתן אטיה: אני רוצה להודות לחברים, למשרד האוצר, למשרד המשפטים, למשרד הפנים.
איתן אטיה: ישבנו איתם הרבה שעות עבודה.
איתן אטיה: עוד נכונו לנו הרבה מאוד שעות עבודה.
איתן אטיה: על אף שיש מידי פעם מחלוקות, יש גם לעיתים הסכמות.
איתן אטיה: זה תמיד נעשה בצורה עניינית וחברית.
יריב לוין: אני חושב שמגיעה גם תודה לצוות של הוועדה.
אמנון כהן: אתה מקבל זכות דיבור.
אמנון כהן: מותר לך לברך את צוות הוועדה.
יריב לוין: אני שומר את הזכות שלי לקריאה השנייה והשלישית.
יריב לוין: הטקס הזה מאוד מדאיג אותי, כי כשאומרים תודות בשלב הזה אולי זה רומז שבזה זה נעצר.
יריב לוין: אני מחכה.
יריב לוין: אם כבר נאמרו, אז מגיע להם.
זאב בילסקי: אומרים אצלנו שאת המלאכה קוראים על שם גומרה.
זאב בילסקי: אני רוצה להודות פה – תיכף אני אפרט את האנשים - ולהגיד לכם, כפי שברור לכולם, שהחוק הזה בשבילי היה יותר מסתם חוק.
זאב בילסקי: זאת שליחות שאני נושא איתי למעלה מ-20 שנה, מתוך אמונה שלאותן רשויות שמתנהלות בסדר, שמקפידות ועושות את הדברים, צריך לתת לרוץ קדימה, כשאת כל הכוחות הטובים שיש במשרד הפנים ובמשרד האוצר צריך להשקיע במקום שצריך להשקיע.
זאב בילסקי: מה שקורה היום, בגלל הגודל של הרשויות שייכנסו למועדון הזה, זה שאנחנו מקפחים רשויות קטנות, כי אף אחד לא מגיע אליהן בגלל ההתעסקות ברשויות.
זאב בילסקי: אני חושב שנעשתה פריצת דרך מאוד משמעותית היום ביחסים שבין השלטון המרכזי לשלטון המקומי.
זאב בילסקי: אנחנו מאוד מודים על כך, מאוד מעריכים את זה.
זאב בילסקי: אני רוצה להתחיל בלהודות לידידי הטוב, עו"ד איתן אטיה.
זאב בילסקי: זה לא יאומן איך אדם אחד, אדוני היושב-ראש, בבוקר, בצהריים, בערב מתעסק בערים איתנות, בערים איתנות, בערים איתנות.
זאב בילסקי: גם לפעמים אם יצאה השגגה מתחת ידי זה היה מתוך מגמה רק לדברים טובים.
זאב בילסקי: גם אם לא, אז זה המקום להתנצל.
זאב בילסקי: אני רוצה להודות לנציגי הממשלה: משרד הפנים, יונתן וראובן.
זאב בילסקי: התברך משרד האוצר שיש לו אתכם.
זאב בילסקי: אתה יודע מה, גם כשכבר החוק נגמר הם לא ויתרו לרגע.
זאב בילסקי: אתה לא מתאר לעצמך, אדוני היושב-ראש, מה הם לא ניסו עוד להציל קצת אתמול בלילה, היום בבוקר.
אמנון כהן: כל אחד עושה את מלאכתו נאמנה.
זאב בילסקי: זה הרבה יותר מנאמנה.
זאב בילסקי: התברך שר האוצר שיש לו אנשים שמנסים למזער נזקים.
זאב בילסקי: הם עשו את זה בצורה מעוררת כבוד.
זאב בילסקי: אפילו אנחנו כבר נכנסנו לדיון שלא היינו צריכים.
זאב בילסקי: אני תופס את הראש ואומר שאני אשלח אותם לשר האוצר.
זאב בילסקי: ריחמתי עליהם.
זאב בילסקי: אני רוצה גם להודות לשר הפנים שאילולא הסכמתו בטרומית לא היינו אפילו זוכים להעביר את זה לוועדת השרים.
זאב בילסקי: מה שמגיע לו מגיע לו.
זאב בילסקי: אני חושב שזאת הייתה החלטה אמיצה מצידו.
זאב בילסקי: רוב החקיקה פה נוגעת למשרדו, נוגעת לסמכויות.
זאב בילסקי: לא כל שר רוצה להתפרק מסמכויות ולתת אותן.
זאב בילסקי: הוא עשה את זה באומץ ובכבוד.
זאב בילסקי: תודה מיוחדת לשר האוצר על המילים החמות שהוא דיבר עלי באופן אישי ועלינו, המציעים, בישיבה שהייתה עם ראש הממשלה, על ההסכמה המיידית שלו בלי להיכנס לדברים קטנים.
זאב בילסקי: הוא עשה את זה והביא לכך שאנחנו יושבים פה היום.
זאב בילסקי: תודה מיוחדת לראש הממשלה שרוחו שרתה על הדיון.
זאב בילסקי: כולם הבינו שראש הממשלה בהחלט מתכוון.
זאב בילסקי: אגב, גם ראש הממשלה הפליא בשבחיו עליך .
זאב בילסקי: ניסיתי להיכנס קצת בדבריו ולהגיד לו..
אמנון כהן: מה לי ולאנשים.
אמנון כהן: .?
אמנון כהן: כשאתה שם אני כבר.
זאב בילסקי: ניסיתי להגיד לו שלא כל מה..
זאב בילסקי: זה בדיוק.
זאב בילסקי: הוא שיבח אותך כל כך על הנכונות שלך לרכז כזה מאמץ בחוק שכל כך חשוב לו, לכן אני מודה על כך.
זאב בילסקי: הוא גם היה סמוך ובטוח שאתה תביא את זה עוד בקדנציה הזאת להשלמת החקיקה בקריאה שנייה ושלישית
אמנון כהן: לא את החוק הזה.
אמנון כהן: אל תפחד.
זאב בילסקי: לאחר התיאומים.
זאב בילסקי: לחברי הטוב יריב לוי, שכל הצעת חוק העוזרת שלי ישר יודעת.
זאב בילסקי: היא כבר לא שואלת אם להביא את זה ליריב.
זאב בילסקי: כל הצעת חוק שלי היא יודעת שקודם כל צריך להביא ליריב לוין.
זאב בילסקי: הוא פשוט חבר נפלא וחבר לחקיקה.
אמנון כהן: שותף.
זאב בילסקי: שותף יוצא מן הכלל.
זאב בילסקי: למדתי ממנו קצת קשיחות.
זאב בילסקי: אני באתי יותר מידי עדין לכנסת.
זאב בילסקי: הוא לימד אותי שלפעמים צריך להתעקש וזה מצליח.
זאב בילסקי: אחרון אחרון זה אתה, אדוני היושב-ראש, וצוות הוועדה.
זאב בילסקי: נער הייתי וגם בגרתי.
זאב בילסקי: לא ראיתי צדיק נעזב ולא את זרעו מבקש לחם, אבל ראיתי ועדות בכנסת.
זאב בילסקי: ראיתי איך שאני צריך לעמוד כעני בפתח שמתחנן ומבקש שאולי בעוד שבוע ואולי בשבוע לאחר מכן.
זאב בילסקי: אומרים לי שהכל מלא בשלושת החודשים הקרובים, אבל אז פתאום אני רואה הצעת חוק ב-20:00 בלילה במליאה ולמחרת את אותה הצעת חוק בוועדה.
זאב בילסקי: פתאום הכל מסתדר ואני צריך לחכות 3 חודשים בתור.
זאב בילסקי: כשהתקשרתי אליך בלילו של יום כדי לקבוע תוך שלושה ימים את הדיון הזה, למרות כל העומס שעליך - אז גם ידעת שכל העומס עליך - עשית את זה בנפש חפצה, עם החיוך הרגיל שלך, עם התמיכה שלך בהצעת החוק.
זאב בילסקי: אני יודע שלאורך כל החוק, גם כשהיו לנו קשיים, תמיד עמדת לצידנו וניסית לעשות את רכל כדי שיעבור.
זאב בילסקי: אנחנו מאוד מאוד מודים לך בשם השלטון המקומי כולו.
אמנון כהן: אני מודה לכולם.
אמנון כהן: הצבענו על החוק.
אמנון כהן: אני חושב שהמגמה תהיה שכל אחד ישאף להיות עירייה איתנה.
אמנון כהן: זה מה שאנחנו צופים מספר שנים ברגע שזה יעבור שנייה ושלישית.
אמנון כהן: צריך לעשות את התיאומים מעכשיו, לא לחכות.
אמנון כהן: מעכשיו תתחיל לעבוד.
אמנון כהן: אם תגיד לי שסיימת מחר אני אמצא זמן עוד שעה להכניס את זה לכאן.
אמנון כהן: הנושא על סדר-היום: הצעת חוק הגנת הסביבה (מרשם פליטות והעברות לסביבה), הכנה לקריאה שנייה ושלישית, ויש גם הצעת חוק להגנת הסביבה שמוזגה להצעת החוק הממשלתית של חבר הכנסת דב חנין וקבוצת חברי כנסת, וגם אושרה בוועדת הכנסת, ככה שאנחנו באמת יכולים להמשיך לעבוד ליישם את הצעות החוק ולקדם אותן.
אמנון כהן: מקווה שגם נצליח לגמור מתישהו.
אמנון כהן: החוק חשוב, זה חוק שכבר השקענו שני דיונים ודיון שלישי.
אמנון כהן: בדיון הקודם אנחנו שלחנו את משרדי הממשלה וגם מול הוועדה, מול הייעוץ המשפטי של הוועדה, שיתנו לנו תשובות לגבי מספר נושאים שנשארו פתוחים.
אמנון כהן: לגבי אחד, הגדרה לנושא ה"סילוק" שרציתי רק שתקריאו לי את ההגדרה, ואם חברת החשמל יכולה לחיות עם זה – חברת החשמל פה?
חי גלאון-זגורי: כן.
אמנון כהן: שבי קדימה, אנחנו רוצים לראות אתכם, אתם שותפים לחוק.
אמנון כהן: אז מה ההגדרה?
אמנון כהן: עברתם עליה?
אמנון כהן: פעם שעברה הקראנו אותה.
אמנון כהן: זה בסדר?
חי גלאון-זגורי: כן, דיברנו - - -
תומר רוזנר: אני רק רוצה - -
אמנון כהן: כן, בבקשה, לנושא הזה.
תומר רוזנר: - - להגיד שבעקבות השליחה שלנו לעבוד עם המשרדים שוב, כמובן בשיתוף פעולה שראוי לציון לחיוב, הגענו להגדרה גם בנושא של ה"סילוק", שמחייבת גם תיקון מסוים בהגדרה של "טיפול" שכבר הקראנו, אז אני מציע שמיכל תקרא את שתי ההגדרות, כפי שהן בנוסח המעודכן יותר.
מיכל גולדברג: אז ההגדרה של "טיפול" היא: "פינוי של חומר או חפץ מהמפעל על מנת לעשות בו שימוש או על מנת להכינו לשימוש, לרבות טיהור, השבה, מחזור או הפקת אנרגיה, בין בתמורה ובין שלא בתמורה ולרבות שלבי ביניים בתהליך טיפול".
מיכל גולדברג: ההגדרה של "סילוק": "פינוי של חומר או חפץ מהמפעל שלא על מנת לעשות בו שימוש ושלא על מנת להכינו לשימוש, בין למטרה שנועד לה מלכתחילה ובין למטרה אחרת, לרבות הטמנה ושריפה שלא לשם הפקת אנרגיה".
אמנון כהן: כן, בסדר?
אמנון כהן: עכשיו, בהמשך היה לנו גם בסעיף דיווח משותף 4(א), שמול התעשיינים אמרנו שתבדקו את הנוסח, זוכרים?
אמנון כהן: אצלי רשום הכול.
נעמה שחל: איזו מחלוקת היתה בנוגע לסעיף 4(א)?
אמנון כהן: תעשיינים, איפה אתם?
קובי בר לב: כאן.
אמנון כהן: אתה פה.
אמנון כהן: ביקשתם משהו ב"דיווח משותף" ב-4א, בסעיף הזה כתוב לי פה שהייתם צריכים לעבור איזשהו נוסח, יש לך משהו שם?
נעמה שחל: אדוני, אולי לגבי 4(א) קטן, לגבי שיטת החישוב?
נעמה שחל: לא לגבי הדיווח המשותף.
אמנון כהן: כתוב לי הדיווח המשותף.
תומר רוזנר: שני ארבע אל"ף באותו עמוד.
אמנון כהן: ארבע אל"ף, היה לנו משהו?
תומר רוזנר: לא, כנראה שהכול בסדר.
קובי בר לב: היו לנו שתי הערות: לגבי 4א, אנחנו ביקשנו להוריד את הסעיף הזה, ולגבי - - -
נעמה שחל: 4א רבתי או 4(א) קטן?
מיכל גולדברג: לא, לא היתה הערה כזאת.
קובי בר לב: למיטב ידיעתי כן, אלא אם כן אני טועה, אז אני - - -
נטע דרורי: ל-4א רבתי לא היתה שום הערה.
קובי בר לב: אז זה לא, אבל לגבי "שיטת החישוב" אנחנו ביקשנו - - -
אמנון כהן: לאט, אגיד מה שכתוב ואחר כך נלך לפי מה שאתה זוכר.
אמנון כהן: פה רשמנו, פה אין לי בעיה – יש לנו עכשיו לגבי 13א "הצעת הייעוץ המשפטי של הוועדה", לגבי משטרה אני מבין, לגבי ענישה, כן?
אמנון כהן: מה שהיה.
תומר רוזנר: מה שסיכמנו.
תומר רוזנר: ובכן, כפי שיושב-ראש הוועדה - - -
אמנון כהן: משטרה פה?
אמנון כהן: בדיון הקודם אני והייעוץ המשפטי שקלנו מה עושים במידה ויש פה איזשהו מצב שבו צריכים להעניש, ואז ההצעה של הוועדה היתה שהחקירה תיעשה על-ידי המשרד להגנת הסביבה, החוקרים שלה.
אמנון כהן: אמרתם שאתם מתנגדים לכך, כי אתם חושבים, ואני מסכים, שכל נושא האכיפה צריך להיות במשטרת ישראל.
אמנון כהן: אבל אמרנו: בגלל שאתם עמוסים מאוד בעשייה יומיומית בנושא האכיפה, אז יכול להיות שיש מצב לשקול את הנושא הזה, אלא אם כן נשוכנע בוועדה – ואני ביקשתי שאם השר לביטחון פנים או מפכ"ל המשטרה יגיד שבמחוזות צפון, דרום, מרכז, לפחות תהיה פונקציה כזאת שתטפל בתלונות כגון אלה, והם לא יכנסו במכלול הבעיות בהם פונים למשטרה, ולמעשה יהיו בתעדוף או בסדרי עדיפויות דברים שיותר חשובים מבחינה לאומית – אבל מצד שני, שהנושא הזה לא יהיה מוזנח, אז אנחנו אמרנו שאם יהיה מצב כזה, נוכל לשמוע ולשקול את הדברים.
אמנון כהן: לכן, אני שלחתי אתכם לבדוק, ומה הסיכום שהגעתם לגביו?
תומר רוזנר: הסיכום שהגענו לגביו הוא שבמקום להכניס את העבירה המיוחדת הזו שתישאר כעבירה של כוונה מיוחדת, העבירה הזאת לא תוכנס - -
אמנון כהן: העבירה לא תוכנס.
תומר רוזנר: - - ולחלופין, ובמקום זה תוכפל הענישה לעבירות שבסעיף קטן (א), כפי שמופיע כיום בנוסח המוצע.
תומר רוזנר: זאת אומרת, העונשים שמוצעים כיום יהיו כפול ממה שהם מופיעים היום.
אמנון כהן: מלה "אכיפה" - מה קשורה ענישה?
רביד דקל: אדוני, אפשר להסביר?
תומר רוזנר: הנה, היא תסביר, משרד המשפטים.
אמנון כהן: מכתב יש?
רביד דקל: יש נתונים בכתב.
אמנון כהן: לא, מכתב אני רוצה.
אמנון כהן: אני רוצה לדעת שאם בסדרי העדיפויות של המשטרה נתנו מענה לזה.
אמנון כהן: אני רק רוצה לדעת.
נירית להב-קניזו: אדוני, הן לשכת השר והן לשכת מפכ"ל כמובן שתומכים בעמדה הזאת - - -
נירית להב-קניזו: בעמדה שאין הצדקה ל - - - עבירה.
אמנון כהן: אני לא שאלתי את העמדה שלכם.
אמנון כהן: סליחה, אם לא תיעני לבקשה של הוועדה - אני לא עובד בממשלה, לא מעניינת אותי העמדה שלכם.
אמנון כהן: מעניין אותי שתהיה אכיפה בסוף.
אמנון כהן: אני רוצה שמפעל שזיהם, שיהיה פה מענה לנושא הזה, ולא יגידו לי: עכשיו יש לי עשרה נושאים של אלימות ופשע, ואני לא יכול להתפנות לזה.
אמנון כהן: העמדה שלכם לא מעניינת אותי, אני אקבל עמדה אחרת - תתנגדו, מצדי תמשכו את החוק.
אמנון כהן: אם יש לי פתרון, שיבוא המשרד להגנת הסביבה ויגיד: בדקנו וחקרנו ומתברר שמישהו פה או מרמה או השליך או עשה נזק לציבור, ואז הוא יבוא אליכם לחקירה לבדוק.
בתומר רוזנר: בשביל זה יש פתרון - - -
אמנון כהן: לא, העמדה שלהם לא מעניינת אותי בכלל.
אמנון כהן: אני צריך פתרון.
נירית להב-קניזו: משטרת ישראל חוקרת את העבירות האלה.
נירית להב-קניזו: לייחד גוף מיוחד - - -
אמנון כהן: לא גוף - פונקציה.
נירית להב-קניזו: לייחד גוף מיוחד - -
אמנון כהן: לא ביקשתי גוף, אל תגידי גוף - פונקציה.
נירית להב-קניזו: - - ופונקציה כזאת לעבירה שעוד לא נחקקה, עוד לא נעברה, לא עם כוונה להטעות ולא בלי כוונה להטעות - משטרת ישראל לא תעשה שינויים ארגוניים במובן הזה.
נירית להב-קניזו: יחד עם זאת, יש פה נתונים שמצביעים על כך שמשטרת ישראל חוקרת עבירות כאלה, ויש תיקים יפים ומוגשים כתבי אישום.
נירית להב-קניזו: והתיקים האלה לא נסגרים אלא מקבלים את המענה המתאים.
נירית להב-קניזו: אני חושבת שהדברים האלה מדברים בעד עצמם.
אמנון כהן: כמה בקשות הוגשו מהמשרד להגנת הסביבה או מהתושבים והתחלתם לטפל בהם?
נירית להב-קניזו: החוק לא נחקק, אז לא הוגשו תלונות על עבירה של דיווח כוזב ודרישה - - -
אמנון כהן: אז מה את אומרת לי: יש לכם.
אמנון כהן: אז מה יש לכם?
אמנון כהן: אז איזה נתונים את יכולה להביא לי?
נירית להב-קניזו: על עבירות של שבועת שקר - -
קריאה: קבלת דבר במרמה.
נירית להב-קניזו: - - של דיווחים למשרדי ממשלה בהקשרים אחרים - - -
אמנון כהן: מה זה קשור לזה?
נירית להב-קניזו: כי זאת בדיוק אותה עבירה.
נירית להב-קניזו: יש הרבה חוקים שמטילים חובות של דיווח לרשויות ציבוריות, ונעשים ניסיונות למסור דיווחים כוזבים, חלקם בכוונה להטעות, ומוגשות תלונות של משרדי ממשלה על זה.
נירית להב-קניזו: העבירות האלה נחקרות.
נירית להב-קניזו: אני לא יכולה להציג נתונים על דיווח כוזב למרשם פליטות כשעוד לא נחקקה עבירה כזאת.
אמנון כהן: אז על העבירות האלה, כמה הגישו תלונות?
נירית להב-קניזו: בשנתיים האחרונות היו - שוב ככל שניתן לאתר את הנתונים האלה - 52 תלונות בשנים 2010, 2011, 16 תיקים הועברו לפרקליטויות השונות, 17 עדיין נמצאים בחקירה, רק 19 מתוכם נסגרו: מתוכם 7 בפרקליטויות, אלה נתונים יפים מאוד - - -
רביד דקל: אדוני, צריך לשמוע את הנתונים האלה בהתחשב בהיקף התיקים שהמשרד להגנת הסביבה בכלל מגיש לבית-משפט.
רביד דקל: לא כל התיקים האלה הם באמת של המשרד להגנת הסביבה, אבל זה נתח משמעותי ויפה, זה אומר שהמשטרה מטפלת בתלונות כאלה של משרדי ממשלה.
רביד דקל: אבל אני רוצה רגע, אם אדוני ייתן לי את רשות הדיבור - -
אמנון כהן: כבר לקחת אותה, הבכירה במשרד המשפטים.
רביד דקל: - - אני מבינה מה מטריד את אדוני - -
תומר רוזנר: כן, תציגי אותו.
רביד דקל: - - ואני רוצה להציג לו פתרון יותר רחב ממה שהוא ביקש מהמשטרה.
רביד דקל: הפתרון שאנחנו חשבנו עליו ביחד עם הייעוץ המשפטי, הוא יותר רחב מאשר טיפול רק על-ידי המשטרה – לנוכח התיקון האחרון שעבר בחוק העונשין, שלמעשה מגלם במסגרת הנסיבות המחמירות שמשפיעות על גובה העונש, אחת הנסיבות האלה יכולה להיות נסיבה של מה הביא את הנאשם הספציפי הזה לבצע את העבירה.
רביד דקל: בתוספת של סעיף 13א רבתי למעשה המשמעות של הסעיף הזה היא שבבסיס ההפרה הרגולטורית שמבצע המפר יש מניע להטעות.
רביד דקל: קודם כל, זה לא ברור את מי בדיוק להטעות, כי ברוב החוקים שאתה אומר "להטעות", אז זה להטעות אדם, להטעות את הממונה, להטעות את המבוטח, שאתה רוצה שיתקשר אתך, דברים מהסוג הזה.
רביד דקל: אני מבינה מהייעוץ המשפטי שהכוונה היא להטעות את הציבור.
רביד דקל: ככל שאתה קובע את ההטעיה הזאת כיסוד מיסודות העבירה, ואתה מגיש כתב אישום על הדבר הזה, זה נטל משמעותי להוכיח אותו - מורכב.
רביד דקל: אני לא בטוחה שיש מומחיות כזאת למשטרה הירוקה, זה לא דרך המלך של החקירות שהיא מבצעת - להוכיח שהיתה כוונה להטעות את הציבור, וזה באמת היה היסוד הנפשי שהניע את המפוקח הזה לא למסור את הידיעות והמסמכים.
רביד דקל: זה מאוד מורכב להוכחה.
רביד דקל: אם אתה קובע את זה כיסוד מיסודות העבירה, המשמעות היא שאם אתה מגיש כתב אישום כזה והוא לא מספיק בשל, אז יש לך זיכוי.
רביד דקל: לעומת זאת, בחוק העונשין אתה מגיש את כתב האישום על העבירה הרגילה - הבן-אדם לא הגיש את הדוחות שלו.